PROJEKTS

2024. gada \_\_\_. \_\_\_\_\_\_\_\_\_\_\_\_\_\_\_ Lēmums Nr.\_\_\_

**Par tūrisma piedāvājumu apstiprināšanu**

Pamatojoties uz Pašvaldību likuma 10. panta pirmās daļas pirmo teikumu, Ministru kabineta 2018. gada 20. februāra noteikumu Nr.97 „Publiskas personas mantas iznomāšanas noteikumi” 4.1. apakšpunktu un 5. punktu,sakarā ar valsts mēroga pasākuma Latvijas Radio 2 rok un popdziesmu aptaujas “Muzikālā Banka” 2023. gada apbalvošanas ceremonijas rīkošanu Daugavpilī, 2024. gada 27. janvārī, lai veicinātu vienotu mārketinga un tūrisma piedāvājumu, nodrošinātu papildus auditorijas piesaisti pilsētas kultūras un tūrisma objektiem, pamatojoties uz Daugavpils valstspilsētas pašvaldības domes Izglītības un kultūras jautājumu komitejas 2024. gada \_\_\_.\_\_\_\_\_\_\_\_\_ atzinumu, pamatojoties uz Daugavpils valstspilsētas pašvaldības domes Finanšu komitejas 2024. gada \_\_\_.\_\_\_\_\_\_\_\_\_ atzinumu, **Daugavpils valstspilsētas pašvaldības** **dome** nolemj:

1. Apstiprināt Daugavpils valstspilsētas pašvaldības iestādes “Rotko muzejs” īpašo piedāvājumu “Muzikālās Bankas” 2023. gada apbalvošanas ceremonijas dalībniekiem un apmeklētājiem, uzrādot derīgu dalībnieka karti vai ieejas biļeti 2024. gada 26., 27. un 28. janvārī iestādes darba laikā:
   1. par pilnu maksu iegādājoties ieejas biļeti uz Rotko muzeju (10 EUR), ieeja izstāžu sektorā “Martinsona māja” ir bez maksas.
2. Apstiprināt Daugavpils valstspilsētas pašvaldības iestādes “Daugavpils Tehnikas un industriālā dizaina centrs «Inženieru arsenāls»” īpašo piedāvājumu “Muzikālās Bankas” 2023. gada apbalvošanas ceremonijas dalībniekiem un apmeklētājiem, uzrādot derīgu dalībnieka karti vai ieejas biļeti 2024. gada 26., 27. un 28. janvārī iestādes darba laikā:
   1. 50% atlaide no standarta ieejas cenas pieaugušajiem: 5 EUR.
3. Apstiprināt Daugavpils valstspilsētas pašvaldības iestādes “Daugavpils novadpētniecības un mākslas muzejs” īpašo piedāvājumu “Muzikālās Bankas” 2023. gada apbalvošanas ceremonijas dalībniekiem un apmeklētājiem, uzrādot derīgu dalībnieka karti vai ieejas biļeti 2024. gada 26., 27. un 28. janvārī iestādes darba laikā:
   1. 40% atlaide no standarta ieejas cenas pieaugušajiem Daugavpils novadpētniecības un mākslas muzejā: 3 EUR;
   2. 50% atlaide no standarta ieejas cenas pieaugušajiem Šmakovkas ekspozīcijā: 2,50 EUR;
   3. 50% atlaide no standarta ieejas cenas pieaugušajiem Daugavpils Māla mākslas centra keramikas darbnīcas apskatei ar podnieka amata demonstrējumu: 3,00 EUR.
4. Uzdot Domes priekšsēdētāja 1. vietniekam A. Vasiļjevam kontroli par lēmuma izpildi.

Daugavpils valstspilsētas pašvaldības domes priekšsēdētājs A. Elksniņš